Diari Oficial de la Generalitat Valenciana


Sumari del DOGV 167, del 05-06-1984 (1984/802980)

ORDRE de 25 d'abril de 1984, de la Conselleria de Cultura, Educació i Ciència, per la qual es regula en matèria de cultura, el règim de subvencions, els criteris i el procediment per a la seua concessió.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/04/25/(4)/dof/vci/html**

### Dades del document

Número de DOGV
:   167

Data del DOGV
:   05-06-1984

Secció del DOGV
:   DISPOSICIONS GENERALS

Número del document
:   1984/802980


Data del document
:   25-04-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 25 d'abril de 1984, de la Conselleria de Cultura, Educació y Ciència, per la qual es regula en matèria de Cultura, el règim de subvencions, els criteris i el procediment per a la seua concessió.  
El Reial Decret 3066/83, de 13 d'octubre (BOE 12 de desembre de 1983), va transferir a la Generalitat Valenciana competències en matèria de cultura, per la qual cosa cal que les ajudes que per part de la Comunitat Autònoma es dirigiran a les diferents àrees del Patrimoni Cultural i Artístic, queden regulades de manera coherent amb l'ordenament jurídic de la Generalitat Valenciana garantint la finalitat de promoció i desenvolupament cultural col·lectiu, dels recursos transferits.   
Atés allò que disposa la Llei 5/83, de 30 de desembre de Govern Valencià, així com els Decrets 120/83, de 10 d'octubre, i 20/84, de 20 de febrer, sobre estructura orgànica i funcions de la Conselleria de Cultura, Educació Ciència.   
Per això,  
ORDENE:   
Article 1.r  
1. La Conselleria de Cultura, Educació i Ciència, dins dels límits que determinen els crèdits aprovats en el seu pressupost, concedirà subvencions per a activitats i equipaments culturals, a les persones o entitats públiques i privades que ho sol·liciten, en els termes establerts en aquesta disposició.   
2. Les subvencions tindran com a finalitat de donar suport a les accions i activitats culturals en totes les àrees del patrimoni cultural i artístic.   
Article 2.n  
Es concediran modalitats de subvenció:   
a) Programes específics.-Tindran aquesta consideració els que proposen la realització d'una activitat concreta.   
b) Programes anuals.-Tindran aquesta consideració aquells que repleguen el pla anual d'activitats.   
c) Programes pilot.-Tindran aquesta consideració els que es proposen realitzar aplicant innovacions metodològiques que, pel seu interés general, mereixeran l'expressada qualificació per part de la Conselleria de Cultura, Educació i Ciència.   
d) Programa d'equipament.-Tindran com a objecte, exclusivament l'adquisició de mobiliari i material inventariable per a activitats relacionades amb la sol·licitud de que es tracte.   
Article 3.r   
La quantia màxima de les subvencions a concedir en tots els programes referits no serà superior en cap cas al 50% del cost de l'activitat o equipament sol·licitat. La quantia de la subvenció serà determinada en cada cas pel Conseller de Cultura, Educació i Ciència a proposta del Director General de Patrimoni Artístic.   
Article 4.t   
Les subvencions seran concedides amb aplicació dels següents criteris segons les matèries de què es tracte.   
1. Area del Patrimoni Artístic.   
1.1. Patrimoni Arquitectònic.   
Seran subvencionats els treballs de neteja i consolidació urgent del patrimoni arquitectònic de les comarques, atenent a les seues necessitats d'existència o de salvaguarda. Tindran preferència els edificis que hagen estat declarats monuments o que es troben inclosos dins d'un conjunt declarat monumental.   
1.2. Museus.   
Es facilitarà la iniciació de la xarxa de museus, i es destinaran ajudes als treballs de documentació, als inventaris de materials i a l'execució de projectes museogràfics.   
1.3. Arts plàstiques.   
Es concediran ajudes per a la promoció d'artistes joves i per al muntatge d'exposicions monogràfiques, col·lectives i itinerants.   
1.4. Arqueologia.   
Rebran subvencions les institucions i els tècnics als qui s'encomane l'execució del programa de conservació i investigació del patrimoni arqueològic aprovat per la Conselleria de Cultura, Educació i Ciència.   
2. Area del Patrimoni Cultural.   
2.1. Música.   
Es donarà suport i es potenciarà l'activitat musical a la Comunitat Valenciana, fomentant-se la producció i la difusió de la música a les comarques i barris. Es prestarà atenció preferent als interprets valencians, als joves interprets, afavorint-se les activitats de les societats musicals, dels moviments corals i la recuperació dels instruments i música autòctona. Es procurarà la consolidació de la infrastructura musical existent, completant-la i recuperant els seus instruments històrics.   
2.2. Teatre.   
Es subvencionaran grups de teatre , muntatges teatrals, sales programadores, festivals i cicles. Es tindrà en compte la incidència prevista en el món de l'espectacle, en l'entorn local o comarcal, i l'interés cultural que oferesquen.   
2.3. Cinematografia.   
Es donarà suport al curtmetratge, al cinema infantil i als festivals de cinema. També es promourà la doble versió d'aquelles pel·lícules que es produesquen en la Comunitat Valenciana.   
2.4. Llibres.   
Es fomentarà la creació literària. Es donarà suport a les fires, exposicions i altres activitats de difusió del llibre.   
2.5. Arxius.   
Es concediran ajudes als treballs de classificació d'inventaris dels arxius públics, i s'afavorirà el retornament a la Comunitat Valenciana de fons documentals. També s'abonaran els centres d'estudis locals i comarcals.   
2.6. Biblioteques.   
S'ajudarà a la catalogació de fons antics i moderns. Igualment es promourà la creació de noves biblioteques.   
Article 5.é  
1. Les sol·licituds de subvenció es presentaran dins del primer trimestre de l'exercici econòmic; únicament aquelles que es referixen a programes específics podran sol·licitar-se fins dos mesos abans de la seua realització.   
2. Les sol·licituds hauran de ser presentades als Serveis Territorials de Cultura, i es podran també remetre per qualsevol dels procediments establerts a l'article 66 de la Llei de Procediment Administratiu.   
3. Les sol·licituds, que s'hauran de formalitzar segons el model que es facilitarà als Serveis Territorials de Cultura, hauran d'acompanyar-se d'una memòria o projecte detallat de cadascuna de les activitats programades amb els seus objectius, nombre de participants prevists, data i lloc de la celebració d'activitats i balanç d'ingressos i despeses prevists. Igualment s'hi hauran d'indicar les subvencions que s'han sol·licitat d'altres institucions o organismes.   
4. Si la sol·licitud no reunia les dades exigides, hi faltava la documentació complementària, es requerirà a l'interessat perquè en el terme de deu dies esmene els defectes, amb disposició de l'arxiu de la seua sol·licitud, en cas contrari.   
5. Els Serveis Territorials de Cultura informaran les sol·licituds de subvenció remetent-les a ia corresponent Direcció General, les quals amb intrucció del corresponent expedient elevaran les propostes degudament informades pel- Conseller de Cultura, Educació i Ciència, el qual resoldrà.   
Article 6.é  
Els beneficiaris de les subvencions seran obligats a:   
1. Comunicar qualsevol eventualitat en el desenvolupament del programa subvencionat.   
2. Presentar en el termini màxim de tres mesos, des de l'execució del corresponent programa:   
a) Memòria que replegue els treballs i actualitzacions desenvolupades quan es tracte d'un programa d'activitats.   
b) Quan es tracte d'adquisició de mobiliari o material per a activitats, es presentarà justificant de recepció d'aquests subscrita per persona responsable de l'entitat subvencionada o pel beneficiari.   
En ambdós casos (a i b), s'entregaran els justificants de les despeses per les quals es va concedir la subvenció segons estableix la legislació vigent.   
3. Tornar l'import de les subvencions rebudes, si la despesa no es produeix per qualsevol imprevist o quan es comprove una modificació substancial dels fins en raó dels quals es concedí la subvenció, o quan per percepció d'altres subvencions es cobrís el total de l'import de la despesa.   
4. En el cas de subministraments de material, es tornarà igualment la part proporcional que correspondrà a les unitats no subministrades.   
5. Els beneficiaris hauran de fer figurar en la publicitat de les seues activitats (programes, cartells anunciadors, falques publicitàries en ràdio i TV., fotografies, etc.) i en tota aquella documentació gràfica o escrita que haja elaborat en desenvolupament d'aquesta el patrocini de la Conselleria de Cultura, Educació i Ciència.   
Article 7.é  
La Conselleria de Cultura, Educació i Ciència es reserva el dret de realitzar un seguiment de les activitats subvencionades, podent exigir una explicació detallada de la despesa, àdhuc com a prova documental, fins un any després de realitzada l'activitat subvencionada.   
DISPOSICIO TRANSITORIA  
Amb independència d'allò indicat a l'article 5.1 les sol·licituds de subvenció corresponent a l'exercici econòmic de 1984, podran presentar-se fins el 31 de juliol, inclusivament.   
DISPOSICIO FINAL  
La present ordre entrarà en vigor el mateix dia de la seua publicació al Diari Oficial de la Generalitat Valenciana.   
València, 25 d'abril de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX que s'esmenta  
Honorable Sr.:  
En/Na/N' ................... en nom propi o en ........ representació d ............... segons que acredita amb la certificació de l'acord de la Junta Directiva o .............................. per la qual es delega en el compareixent la representació per a la consecució de la subvenció que se sol·licita, amb domicili a ............................. i provist del D.N.I. número ................. del qual remet, adjunta, fotocòpia, respetuosament us  
DIU: que desitja d'acollir-se a l'Ordre de la Conselleria de Cultura, Educació i Ciència, de 25 d'abril de 1984, pel qual es regula el règim de subvencions en matèria de cultura, i en virtut de l'acord de la Junta Directiva d......................... pel qual es decidí de sol·licitar a la Conselleria de Cultura, Educació i Ciència una subvenció, tal com ho acredita l'oportuna certificació; així mateix  
EXPOSA: Que el sol·licitant, per ell o en nom d.............. té prevista la realització durant l'exercici econòmic de 198.... de les activitats culturals que figuren a la Memòria que s'acompanya, el pressupost detallat i despeses de la qual s'hi remet, adjunt, així com una Memòria de les activitats realitzades durant els darrers dos anys.  
Que el sol·licitant, per ell o en nom d.......................... té prevista la realització dels següents equipaments culturals, continguts en la memòria amb les medicions i valoracions que s'acompanyen.  
En virtut d'això,  
SOL·LICITA: que d'acord amb el contingut d'aquest escrit i la documentació que l'acompanya (per triplicat), li concediu una subvenció de ............... pessetes, per a la realització de les activitats contingudes en la Memòria que us remet, adjunta.  
................., ....... d ..................... de 1984  
HONORABLE SR. CONSELLER DE CULTURA, EDUCACIO I CIENCIA DE LA GENERALITAT VALENCIANA.-  
SERVEIS TERRITORIALS DE CULTURA D..........................


Còpia Permalink ELI